De vanlige prostataproblemene er resultat av at kjertelen vokser, hyperplasi, såkalt godartet prostataforstørrelse, ved høy alder hos individet. Slik vekst er vanlig hos voksne menn og han-hunder. Fire av fem menn over 60 år har forstørret prostata i større eller mindre grad. Hos enkelte begynner kjertelen å vokse allerede i slutten av 40-årene eller begynnelsen av 50-årene, men det er mest vanlig at dette skjer i 60-70-årsalderen.